ઓટો ડેસ્કઃ તમે કાર ચલાવવાના ખર્ચા અંગે વાત કરશો તો ડીઝલ વેરિએન્ટ હંમેશા પેટ્રોલ વેરિએન્ટ કરતા આગળ માનવામાં આવે છે. કાર કંપનીઓ પણ પોતાની મોટાભાગની લોકપ્રીય કાર્સમાં પેટ્રોલ અને ડીઝલ એમ બન્ને વેરિએન્ટ્સ આપે છે. તેવામાં જો આ સિડાન કાર્સને ચલાવવાનો ખર્ચ જોઇએ તો તે પેટ્રોલની સરખામણીએ ઘણો ઓછો રહે છે. એટલું જ નહીં તેનો ખર્ચ માર્કેટમાં વેચાઇ રહેલી ક્રૂઝર બાઇક્સના ખર્ચાને મળતો આવે છે. આજે અમે તમને અહીં એવી કાર્સ અંગે જણાવી રહ્યાં છીએ જેને પ્રતિ કિ.મી. ચલાવવાનો ખર્ચ લગભગ રોયલ એનફિલ્ડની બુલેટ 350 જેટલો આવે છે. અહીં ચલાવવાનો ખર્ચ એવરેજ અનુસાર છે.